Առաջին տիկին լինելը բարդ է։ Մամուլի եւ հասարակութեան մշտական ուշադրութիւն, բազմաթիւ արարողակարգային միջոցառումներ, որոնց ժամանակ պէտք է պատշաճ տեսք ունենալ։ Որպէս կանոն՝ նրանց նկատմամբ աւելի բծախնդիր են, քննարկում են բոլոր թերութիւններն ու արժանիքները, համեմատում միւս պետութիւնների ղեկավարների կանանց հետ՝ հաշւի առնելով արտաքինը, ինտելեկտը, դաստիարակութիւնը եւ հումորի զգացումը։ Երբեմն, քաղաքական գործիչների կանանց անյաջող հագուստն աւելի շատ են քննարկում, քան նրանց ամուսինների կողմից վարւող քաղաքականութիւնը։